《江孟思求题季弟歙教谕季用挽章卷》
明代·朱同

维南有祥凤，文采华羽翰。好音鸣朝阳，来集紫阳泮。

方当瑞盛时，一往不复返。空有五色雏，群从已星散。

世路多险艰，劳生足奔窜。盖棺事即终，何用计修短。

元方哀独深，泪向诗篇满。泪枯眼亦枯，当以情自浣。

作者简介：徽州府休宁人，字大同，号朱陈村民，又号紫阳山樵。朱升子。洪武中举明经，官至礼部侍郎。有文武才，工图绘，时称三绝。坐事死。著有《覆瓿集》。